Ida Lien

Ida Lien (født 5. april 1997 i Drammen) er en norsk skiskytter som representerer Simostranda Idrettslag. Hun har sølv på sprinten og bronse på miksstafett fra EM i skiskyting 2020. Hun har VM-gull på 4 x 6 km stafett fra 2021.


== Idrettskarriere ==


=== Før 2016 ===
Hun begynte med skiskyting i 2006.Lien kom på 12.-plass i K17-klassen under Norgescupen i skiskyting for junior 2013/14, og hun kom på åttendeplass i K18-klassen under Norgescupen i skiskyting for junior 2014/15. Under Junior-NM i skiskyting 2015 kom hun på femteplass på sprinten og niendeplass på normaldistanse, og hun kom på 18.-plass på stafetten sammen med Buskerud SSK.


=== Sesongen 2015/16 ===
Hun deltok i K19-klassen under Norgescupen i skiskyting for junior 2015/16, og kom der på femteplass. Under Junior-NM i skiskyting 2016 kom hun på andreplass på sprinten i K19-klassen, bak Emilie Ågheim Kalkenberg, og hun kom på fjerdeplass på normaldistanse. 


=== Sesongen 2016/17 ===
Under Norgescupen i skiskyting for junior 2017 kom hun på fjerdeplass i klassen for kvinner 20-21 år, med 204 poeng. Hun deltok også i IBU-cupen for junior 2016/17, og kom der på 99.-plass med 10 poeng, og hun kom på 89.-plass i sprintcupen.Hun fikk én medalje under Junior-NM i skiskyting 2017; sølv på sprinten i klassen 20-21 år. På normaldistansen kom hun på åttendeplass. Hun ble tatt ut til å delta i Junior-EM i skiskyting 2017 i Tsjekkia, og kom der på 33.-plass på sprinten. På jaktstarten kom hun på 39.-plass.


=== Sesongen 2017/18 ===
Lien fikk en ny sølvmedalje under Junior-NM i skiskyting 2018, da hun fikk sølv på sprinten bak Une Christiane Tronerud Kvelvane. Hun deltok også på Buskerud SSKs lag som fikk bronse på stafetten, i klassen K 17/21. På fellesstarten kom hun på sjuendeplass.Under NM i skiskyting 2018 kom hun på 12.-plass på sprinten og 25.-plass på jaktstarten. Hun deltok i NM Mix-stafett i mars, og kom der på sjuendeplass sammen med Pål Kristian Grue Tufte og Martin Lindland.Hun kom på 32.-plass i Norgescupen i skiskyting 2017/18. 


=== Sesongen 2018/19 ===
I september 2018 deltok hun i Norgesmesterskapet i rulleskiskyting 2018, der hun kom på tiendeplass på sprint og 13.-plass på fellesstarten. 
Den 2. februar 2019 vant hun sitt første norgescuprenn som senior, og hun endte på 12.-plass i Norgescupen i skiskyting 2018/19. Under NM i skiskyting 2019 del 1 kom hun på 16.-plass på sprinten og på fellesstarten. Hun ble tatt ut til å delta i EM i skiskyting 2019 i februar, og kom der på niendeplass på sprinten og sjuendeplass på jaktstarten. Under NM del 2 kom hun på 27.-plass på normaldistanse og 29.-plass på jaktstart, og Buskerud SSK kom på fjerdeplass på stafetten.
I IBU-cupen 2018/19 kom hun på 47.-plass med 152 poeng.


=== Sesongen 2019/20 ===
Hun deltok i Norgesmesterskapet i rulleskiskyting 2019, og kom der på 12.-plass på sprinten og 17.-plass på fellesstarten. Under Sesongåpningen i skiskyting i Norge 2019 på Sjusjøen i november kom hun på 36.-plass på sprinten og 32.-plass på fellesstarten.
Under EM i skiskyting 2020 i Minsk tok Lien sølvmedalje på sprinten, mellom svenske Elisabeth Högberg og hviterusseren Iryna Kryuko.6. mars 2020 debuterte Lien i verdenscupen i tsjekkiske Nové Město.


=== Sesongen 2020/21 ===
Under VM i skiskyting 2021 i Pokljuka ble hun nummer elleve på normaldistansen, og hun gikk på Norges lag som tok gull på stafetten. Ingrid Landmark Tandrevold, Tiril Eckhoff og Marte Olsbu Røiseland gikk de øvrige tre etappene.


== Meritter ==


=== Olympiske leker ===


=== Verdensmesterskap ===


== Referanser ==


== Eksterne lenker ==
(en) Ida Lien – Olympics.com 
(en) Ida Lien – Olympedia 
(en) Ida Lien – FIS (langrenn) 
(en) Ida Lien – IBU 
(en) Ida Lien – biathlon.com.ua 
Ida Lien på Facebook 
Ida Lien på Instagram